Diari Oficial de la Generalitat Valenciana


Sumari del DOGV 1267, del 20-03-1990 (1990/816872)

ORDRE de 18 de gener de 1990, de la Conselleria de Cultura, Educació i Ciència, que regula la concessió de subvencions destinades a federacions i clubs esportius de la Comunitat Valenciana.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/18/(4)/dof/vci/html**

### Dades del document

Número de DOGV
:   1267

Data del DOGV
:   20-03-1990

Secció del DOGV
:   DISPOSICIONS GENERALS

Número del document
:   1990/816872


Data del document
:   18-01-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de gener de 1990, de la Conselleria de Cultura, Educació i Ciència, per la qual es regula la concessió de subvencions destinades a federacions i clubs esportius de la Comunitat Valenciana.  
L'Estatut d?autonomia de la Comunitat Valenciana estableix en l'article 47-3 que aquesta coordinarà les funcions pròpies de les diputacions provincials que siguen d'interés general comunitari.  
La Llei 2/1983 de 4 d'octubre, de la Generalitat Valenciana, declarà d'interés general per a la Comunitat Valenciana determinades funcions pròpies de les diputacions provincials.  
El Decret 129/1985, de 23 d'agost va establir diverses directrius amb vista a la coordinació de les funcions esmentades, i l?Ordre de 19 de desembre de 1989 de la Conselleria de Cultura, Educació i Ciència va regular el Pla d'Actuacions Coordinades amb les diputacions provincials en matèria d'educació i cultura per l?exercici de 1990.  
Dins d'aquest pla i en l'apartat de política esportiva, s'inclou el foment de la pràctica esportiva mitjançant subvencions a clubs esportius.  
Al seu torn, la Generalitat Valenciana, dins de la política de foment de l'associacionisme esportiu i de suport a la realització d'activitats i programes, ha concedit subvencions a les federacions esportives constituïdes en l?àmbit de la nostra Comunitat.  
En virtut d'això i d?acord amb el que estableix el Decret 194/1989 de 22 de desembre del Consell de la Generalitat Valenciana pel qual es prorroguen els pressuposts de la Generalitat Valenciana per a l?exercici 1990.  
ORDENE:  
Article primer  
Es convoca la concessió de subvencions destinades a les federacions esportives de la Comunitat Valenciana i als clubs esportius del mateix àmbit sempre que complesquen els requisits que estableix aquesta ordre i s'aproven les bases per a la concesió que figuren com a annexos I i II respectivament.  
Article segon  
Les subvencions es pagaran a càrrec del capítol IV de la secció 09, servei 10 i programa 457-1, línia 403/000/90 dels presupostos de la Generalitat Valenciana, quan es tracte de federacions, i a càrrec de les partides pressupostàries que a l?efecte tinguen consignades les diputacions provincials en els respectius pressupostos, quan es tractarà de subvencionar clubs esportius.  
Article tercer  
La realització del programa d'activitats per al qual fos concedida la subvenció serà d'exclusiva responsabilitat de l?entitat, i també seran al seu càrrec els mitjans humans i material que calga per al compliment, fins i tot el de les obligacions fiscals i de seguritat social derivades d'aquells.  
Article quart  
Les entitats subvencionades queden obligades al compliment de les condicions següents:  
1. Admetre la presència de l?inspecció de la Conselleria de Cultura, Educació i Ciència.  
2. Notificar a la Direcció General d'Esports o a la Diputació Provincial corresponent qualsevol proposta de canvi o modificació del programa presentat en el moment que es produesca.  
3. Fer constar en tota la informació o documentació pròpia de l'activitat que aquesta està subvencionada per la Conselleria de Cultura, Educació i Ciència, o per la Diputació Provincial.  
4. Tornar l?import de les subvencions rebudes si la despesa no es produeix o hi ha alguna modificació substancial dels fins de l'activitat esportiva que motivaren la subvenció i quan es tindrà qualsevol altre tipus de subvenció o ajuda que cobrirà totalment l?import d'aquestes despeses.  
DISPOSICIO TRANSITORIA:  
Les federacions i clubs esportius que hagen sol·licitat subvenció per a l'exercici 1990 abans de l'entrada en vigor d'aquesta ordre, disposaran d'un termini de 10 dies hàbils per a esmenar les possibles diferències observades.  
DISPOSICIONS FINALS:  
Primera  
La present ordre entrarà en vigor l?endemà de la publicació en el Diari Oficial de la Generalitat Valenciana.  
Segona  
Queda autoritzat el director general d'Esports per a dictar les resolucions necessàries per al desenvolupament i execució d'aquesta ordre.  
València, 18 de gener de 1990.  
El conseller de Cultura, Educació i Ciència,   
ANTONI ESCARRE I ESTEVE  
ANNEX I  
Bases per les quals es regula el règim de subvencions destinades a les federacions esportives de la Comunitat Valenciana, per a l?execució dels programes ordinaris d'aquestes.  
Primera  
Les subvencions que s'ofereixen en aquesta convocatòria tindran com a finalitat col·laborar econòmicament en el desplegament dels programes, amb finalitat específicament esportiva, dins l?àmbit territorial de competència, sempre que aquests estiguen inclosos en els pressupostos anuals aprovats en l'assemblea general federativa i acceptats per la Direcció General d'Esports.  
Segona  
Podran sol·licitar aquestes subvencions:  
a) Les federacions esportives de la Comunitat Valenciana constituïdes d'acord amb els Decrets 156/1983, de 5 de desembre i 120/1984 de 12 de novembre del Consell de la Generalitat Valenciana i les ordres que els despleguen.  
Tercera  
Les federacions esportives formularan les sol·licituds de subvenció mitjançant una instància dirigida a l?Hble. Sr. Conseller de Cultura, Educació i Ciència, segons el model que s'acompanya com a annex III de la present ordre i que serà facilitada en la Direcció General d'Esports de la Conselleria de Cultura, Educació i Ciència.  
Quarta  
El termini de presentació d'instàncies serà de trenta dies hàbils a partir de l'endemà de la publicació d'aquesta ordre en el DOGV  
Cinquena  
Les sol·licituds que hauran d'anar signades per persones jurídicament capacitades haura d'anar acompanyades de l'avanç dels pressupostos d'ingressos i despeses de la federació per a l'any 1990 i presentar-les en el Registre General de la Conselleria de Cultura, Educació i Ciència, Avda. Campanar, 32 de València o en els Serveis Territorials de Cultura i Educació.  
La presentació podrà fer-se també per qualsevol dels procediments establerts per l'art. 66 de la Llei de Procediment Administratiu.  
Sisena  
Quan la sol·licitud no reunirà els requisits necesaris o faltarà algun document complementari dels que en cada cas s'exigesquen, s'avisarà l'interessat perquè l'esmene en el termini de 10 dies, i se li advertirà que el seu expedient serà arxivat si deixara passar el termini sense esmenar-lo.  
Setena  
En el termini de dos mesos, a partir de la comunicació de la subvenció, les federacions que resulten subvencionades, hauran de presentar l'avantprojecte de plans, programes i pressupostos de l'any actual, aprovats prèviament per l'assemblea de representants, en els quals s'especificaran els blocs o els apartats següents:  
1. Pressupostos d'ingressos i despeses:  
Detallats per programes i conceptes. S'hi indicaran els corresponents comptes d'on procedeixen o es destinen, d'acord amb el que disposa l?Ordre del Ministeri d'Economia i Hisenda de 10 de febrer de 1984, per la qual s'aproven les normes d'adaptació del Pla General de Comptabilitat a les Federacions i Agrupacions Esportives. (BOE núm. 57, de 7 de març de 1984).  
2. Despeses específiques per a cada programa:  
I - Generals.  
II - Activitats.  
III - Tecnificació Esportiva.  
IV - Docència.  
V- Promoció i divulgació.  
VI - Inversions.  
VII - Programa especial.  
VIII - Esdeveniments esportius de caràcter extraordinari.  
3. Resum general per programes i el seu finançament.  
4. Territorialització de la despesa.  
5. Quadre comparatiu en relació amb ingressos i despeses de l?exercici anterior.  
Els programes i els pressupostos inclouran la totalitat de les activitats de la federació esportiva en l?àmbit autonòmic, amb independència de la seua estructuració territorial (provincial, comarcal, etc.) També hi inclouran els distints òrgans corporatius que la componen (col·legis d'entrenadors, jutges o àrbitres, etc).  
Vuitena  
La Direcció General d'Esports podrà recaptar totes aquelles informacions, aclariments o documents complementaris que considere necessaris per al seu assessorament, després d'això elevarà la proposta al conseller de Cultura, Educació i Ciència, per procedir a l'adjudicació.  
Novena  
Resolt l?expedient de subvenció, es comunicarà als interessats l'aprovació o la denegació mitjançant la direcció general d'Esports.  
Desena  
La subvenció de la Conselleria de Cultura, Educació i Ciència, serà distribuïda, dins els pressuposts d'ingressos de les federacions, necessariament de la manera següent:  
Programa I: el 20% com a màxim.  
Programa II: el 50% com a mínim.  
Programa III: el 15% com a mínim.  
Programes IV i V: Es repartiran com a màxim el 15%.  
Les subvencions de la Conselleria de Cultura, Educació i Ciència, destinades als programes VI, VII i VIII, i també determinades actuacions del programa de tecnificació o ajudes a clubs, percebran un tractament especial i seran concedides amb caràcter finalista.  
Onzena  
Per a la concessió de subvencions es valoraran fonamentalment els aspectes següents:  
- Quan es tracte de federacions esportives, es valorarà fonamentalment la coherència del programa i el pressupost presentat.  
Així mateix es valoraran els aspectes següents:  
Nombre de clubs, nombre de llicències, qualificació com a esport olímpic, dificultat tècnica, possibilitat de generar recursos propis, etc.  
Podrà ser motiu de desestimació de la sol·licitud, no haver justificat subvencions anteriors concedides per a finalitats similars.  
Dotzena  
L'abonament de les subvencions es realitzarà de la manera següent:  
- L'abonament del 50% de les subvencions corresponent al primer semestre de l'any, es produirà per endavant i a justificar, considerant-se inclosa en aquest primer lliurament la totalitat del capítol III (Tecnificació Esportiva).  
La quantitat corresponent al tercer trimestre es pagarà després de la justificació del primer semestre.  
La quantitat corresponent al quart trimestre es pagarà després de la justificació de la resta de les despeses de l?exercici econòmic (segon semestre).  
Ambdós en la manera prevista en l'apartat següent:  
Les federacions esportives subvencionades, dins el termin de 30 dies a partir de la finalització de cada període, justificaran les quantitats semestrals corresponents presentant per triplicat exemplar la documentació que s'indica tot seguit:  
1. Certificació de la despesa, segons el model que serà facilitat pel Servei de Federacions i Associacions Esportives, acompanyada dels annexos corresponents als comptes justificatius del diferents ingressos, segons la procedència.  
a) Ingressos procedents de la subvenció de la Conselleria de Cultura, Educació i Ciència, acompanyada dels justificants originals, que s'hi especificaran.  
b) Ingressos procedents de la subvenció de la Federació Espanyola.  
c) Ingressos procedents de recursos generats per la mateixa Federació Territorial, les Delegacions Provincials i la resta d'òrgans estamentals que la componen.  
d) Ingressos procedents de la col·laboració d'altres entitats o persones.  
Els comptes justificatius dels apartats b),c) i d), aniran acompanyats de les còpies dels justificants corresponents.  
1.1. Els justificants de la despesa hauran d'acomplir les condicions establertes en les normes que, com a annex V, acompanyen aquesta ordre.  
2. Memòria informe de l'activitat realitzada.  
3. Juntament amb la justificació de la subvenció corresponent al segon semestre de l'any es presentaran la memòria resum de l'any els fulls de liquidació i el balanç de l?exercici econòmic i s'ompliran els impresos que es facilitaran oportunament.  
Tretzena  
En el supòsit que les entitats subvencionades no acomplesquen els requisits determinats en la base anterior, la direcció general d'Esports procedirà a deixar sense efecte les subvencions concedides i arbitrarà el procediment necessari per a la devolució de l?import ja abonat.  
Catorze  
La no aportació de documentació o d'informació que la direcció general d'Esports considere necessàries per a l?exercici correcte de les seues competències en aquesta matèria, suposarà la interrupció de tota l'ajuda en els termes prevists en aquesta Ordre.  
ANNEX II  
Bases per les quals es regula el règim de subvencions destinades als clubs esportius de la Comunitat Valenciana.  
Primera  
Les subvencions oferides en la convocatòria tindran com a finalitat el foment de la pràctica esportiva en la manera i les condicions previstes en aquest annex.  
Segona  
Podran sol·licitar aquestes subvencions les entitats constituïdes com cal i inscrites en el Registre de Clubs, Federacions i altres entitats esportives de la Comunitat Valenciana.  
Tercera  
Les sol·licituds de subvenció es formularan per instància dirigida a l?Excm. Sr. President de la diputació província i que pertoque, segons el model que figura com a annex IV d'aquesta ordre i la qual serà facilitada en les diputacions provincials d'Alacant, Castelló i València, on seran presentades.  
La presentació podrà fer-se també per qualsevol dels mitjans establerts per l'art. 66 de la Llei de Procediment Administratiu.  
Quarta  
Les sol·licituds hauran d'anar signades per persones jurídicament capacitades a aquest efecte i acompanyades de la documentació següent:  
- Dades generals de l?entitat sol·licitant.  
- Descripció del projecte d'activitat a realitzar i els pressupostos d'ingressos i despeses.  
Els programes es referiran a la realització de cursos d'iniciació o perfeccionament esportiu i campanyes de divulgació de la pràctica esportiva-recreativa o de millora de la condició física i a la realització de determinades activitats o esdeveniments esportius de caràcter extraordinari, i no podran estar suvbvencionats per altres entitats públiques o privades.  
Cinquena  
El termini de presentació d'instàncies serà, com a mínim, de 30 dies abans de la realització de l'activitat.  
Sisena  
Quan la sol·licitud no reunirà els requisits necessaris o faltarà algun document complementari dels exigits en cada cas, serà requerit l'interessat perquè l'esmene en el termini de 10 dies, i se li advertirà que el seu expedient serà arxivat si deixa passar el termini sense esmenar-lo.  
Setena  
Per a l'adjudicació de les subvencions, es constituirà una comissió mixta integrada per:  
- El director general d'Esports que la presidirà, o persona en qui delegue.  
- Els diputats d'Esports de les tres diputacions provincials, o persones en els quals deleguen.  
- Els directors territorials de Cultura i Educació o persones en les quals deleguen.  
- Un funcionari de la direcció general d'Esports que actuarà com a secretari.  
Vuitena  
La Direcció General d'Esports convocarà periòdicament d'acord amb les sol·licituds i programes presentats, la comissió mixta d'avaluació, la qual podrà demanar les informacions, els aclariments o els documents complementaris que considere necessaris per al seu assesorament, i després elevarà la proposta per a l'adjudicació pel president de la diputació província i que pertoque.  
Novena  
Resolt l'expedient de subvenció, es comunicarà als interessats l'aprovació o la denegació de la subvenció mitjançant les respectives diputacions provincials.  
Deu  
Per a la concessió de subvencions es valoraran fonamentalment la coherència del programa i els pressupostos presentats.  
També es valoraran els aspectes següents:  
Programa d'activitats que es volen desplegar, durada i nombre de participants.  
Que el projecte siga desenvolupat per personal tècnicament qualificat (llicenciats en Educació Física, diplomats o entrenadors esportius).  
Que el projecte tinga un clar interés social i esportiu, i l?eficàcia manifestada pel que fa a la promoció i el desplegament esportius en anys anteriors per l?entitat sol·licitant.  
Que el projecte estiga obert a la participació tant de membres com de persones alienes a l?entitat.  
Valoració de la despesa en relació amb l?objectiu perseguit, i qualsevol altra circumstància que col·labore a l?execució i el desenvolupament de la promoció i la pràctica esportiva.  
Onzena  
Per al lliurament de les subvencions, les entitats subvencionades queden obligades a presentar davant la diputació provincial corresponent, per triplicat, i dins el termini màxim de 30 dies des de l'acabament de l?execució de l'activitat, la documentació següent :  
a) Memòria de l'activitat, on es reculla la informació sobre el desenvolupament i conclusió d'aquesta, fent constar els punts següents:  
1. Nom del promotor (entitat esportiva).  
2. Denominació, dates i hores de realització, nombre de participants per edat i sexe, modalitats esportives practicades i instal·lacions utilitzades.  
3. Llista de tècnics a càrrec de l'activitat i titulació esportiva que tenen.  
4. Informe de l'activitat en l'aspecte tècnic.  
5. Valoració de l'activitat segons els resultats obtinguts en la promoció esportiva i la influència en la població, i tota la informació que puga considerar-se d'interés.  
b) Certificació expedida pel tresorer de l?entitat amb el vist-i-plau del president -el model figura com a annex IV d'aquesta ordre-, en la qual es detallarà.  
- L'import de les despeses que ha ocasionat l'activitat diferenciant l'aportació del promotor o altra entitat que la subvencione de la subvenció que aporte la diputació provincial corresponent.  
- Els perceptors, especificant el concepte i l'import corresponent a cada creditor, citats nominalment.  
- Lloc on queden dipositats els documents originals.  
Els justificants originals, com a dada indispensable per a possibles comprovacions que puguen afectar la pròpia Conselleria de Cultura, Educació i Ciència o les diputacions provincials, hauran de ser custodiats per l'entitat i estaran a disposició de les persones que els puguen sol·licitar en representació dels organismes abans esmentats.  
La justificació ha de fer-se per la totalitat del pressupost aprovat en el projecte inicial de l'activitat. Donat cas que la despesa haja estat inferior a la projectada, haurà de raonarse'n la reducció.  
Els conceptes de la despesa no podran ser diferents als que figuraven en la sol·licitud de subvenció i aprovà la comissió mixta d'avaluació.  
Els projectes anuals podran justificar-se per períodes trimestral o semestrals per tal de rebre la part proporcional de la subvenció corresponent.  
Dotzena  
En el supòsit que les entitats subvencionades no complesquen els requisits que es determinen en la base anterior, la comissió mixta deixarà sense efecte les subvencions concedides i arbitrarà el procediment necessari per a la devolució de la quantitat ja pagada.  
ANNEX III  
En/Na amb DNI núm   
com a president/a i en representació de la federació ,  
domiciliada a c/ núm i NIF   
SOL·LICITA:  
Li estiga concedida una subvenció econòmica per a la realització del projecte corresponent a l?exercici econòmic de 1990 l'avanç de despeses del qual d'adjunta per programes, assumint totes les responsabilitats que pogueren derivar-se de la realització d'aquell. També es compromet a complir tots els requisits especificats en la normativa vigent aprovada per la Conselleria de Cultura, Educació i Ciència i declara no haver desfigurat la veritat, ni amagat informació referent a les dades que consten en aquesta sol·licitud.  
Als efectes del tràmit de la subvenció, aquesta haurà de transferir-se al compte que a nomb d'aquesta federació hi ha al banc ,sucursal urbana   
domiciliada a C/ núm ,  
per a la qual cosa autoritzem que es puguen canviar les dades que consten en el servei corresponent d'aqueixa Conselleria si són diferents dels assenyalats.  
 a de de 19  
Hnble. Sr. Conseller de Cultura, Educació i Ciència Direcció general d'Esports  
Veure annex  
ANNEX V  
Normes per a la justificació administrativa de les subvencions de la Conselleria de Cultura, Educació i Ciència en matèria d'esports.  
Els justificants han de ser originals.  
No presentar esmenes ni esborraments.  
En les factures esteses a nom de la federació constarà:  
- CIF o DNI de l'empresa proveidora.  
- Especificació clara del contingut.  
- Rebut acreditatiu del pagament.  
Si la factura no presenta l'he rebut», hauran d'adjuntar el rebut del pagament on, estés igualment a nom de la federació, constarà:  
- CIF o DNI del perceptor.  
- Especificació clara del contingut.  
Els justificants, independentment de la seua quantia i aplicació pressupostària, hauran de dur el vist i plau del president de la federació.  
1. Compensacions econòmiques a persones físiques.  
Per a la justificació correcta de les despeses ocasionades en aquest apartat és imprescindible:  
a) IRPF: Document original de pagament i relació nominal.  
b) SS: Document original TC-1 i TC-2.  
1.1. Salaris.  
L'abonament dels salaris als empleats (administratius i tècnics) fixes s'efectuarà mitjançant justificació practicada en rebut de model oficial, tan sols pel líquid.  
Les retencions en concepte d'IRPF que s'efectuen, seran les que pertoque en cada cas, tenint en compte les disposicions en vigor, justificant-se separadament l?import líquid de la nòmina.  
Les retencions i pagament, en concepte de SS es justificaran separadament de l?import líquid de la nòmina.  
1.2. Beques, premis i altres.  
Hauran en tots els casos:  
- Complir les normes vigents sobre SS.  
- Efectuar les retencions d'IRPF corresponent en cada cas, segons les disposicions vigents.  
1.3. Dietes:  
S'enten per dieta la quantitat que, fixada per acord de l'assemblea general de la federació i autoritzada per la Conselleria de Cultura., Educació i Ciència es reporta diariament per satisfer les despeses originades per l'estada fora del lloc de residència oficial. Es considera correcta la justificació, si no figuren factures de menjars, allotjament o qualsevol altra despesa de tipus personal, referit al mateix desplaçament.  
Qualsevol quantitat que es percebesca en aquest cas, serà subjecta a les retencions d'IRPF legalment establertes.  
La justificació es farà en un document on constarà:  
- Nom del perceptor i DNI.  
- Càrrec excercit a la federació.  
- Motiu de la percepció.  
- Durada de la comissió de servei.  
- Import de la dieta.  
- Nombre de dietes a percebre.  
- Import total.  
- He rebut del perceptor.  
2. Desplaçaments.  
Els justificants de desplaçament es deuran presentar acompanyats de la següent documentació, segons els casos:  
2.1.1. Si el desplaçament s'efectua en vehicle propi, rebut signat pel perceptor on es farà constar:  
- Distància reconeguda en el viatge.  
- Quantitat a percebre per km.  
- DNI.  
2.1.2. Si el desplaçament s'efectua en transport regular:  
- Rebut signat pel perceptor, per l?import del bitllet.  
- Bitllet original.  
2.1.3. Si el bitllet es gestiona directament per la federació:  
- Factura i rebut del pagament, de l'Agència de viatges.  
- Bitllet original.  
2.1.4. Desplaçaments col·lectius (grups):  
- Bitllets utilitzats.  
- Factura i rebut del pagament de l'agència de viatges subministradora.  
- Relació nominal dels components del grup i càrrec que ocupen en la federació.  
En el mateix document poden aparèixer desplaçaments i dietes, sempre que complesquen les condicions assenyalades en cada cas.  
3. Altres despeses.  
3.1. En els desplaçaments col·lectius:  
Les despeses efectuades amb motiu o a consequència del desplaçament i que per la seua naturalesa no puguen estar acreditades amb caràcter individual, es justificaran efectuant una liquidació única, signada pel responsable del grup, relacionant tots els justificants els quals s'adjuntaran i el seu import.  
Si el desplaçament s'hi fà fora del territori nacional, i les despeses en moneda estrangera, adjuntar el justificant de compra de les divises, on constarà el contravalor oficial.  
3.2. Les despeses abonades per targeta de crèdit estesa a nom de la federació, es justificaran adjuntant:  
Albarà justificatiu de la despesa.  
Rebut de càrrec emés per l?entitat bancària corresponent.  
Totes les despeses ocasionades per la mateixa activitat (desplaçament, allotjament, dietes, etc.), s'agruparan formant un justificant únic.  
4. Subvencions a clubs o entitats:  
4.1. Certificat de la federació territorial, expressant l'acord de la Junta de Govern de concedir la subvenció i el motiu d'aquesta.  
- Rebut, signatura autògrafa del perceptor o representant de l?entitat on constarà:  
- Quantitat rebuda.  
- Motiu de la subvenció-  
CIF de l?entitat o DNI del responsable.  
- Segell del club.  
Independentment de la qualitat dels justificants com a tals, els comptes justificatius hauran de reunir els requisits següents:  
1. Cada compte justificarà totalment o en part, únicament un lliurament.  
2. La liquidació de cadascuna de les activitats federatives en les quals participen esportistes, tècnics i/o directius, individual o col·lectivament, s'haurà d'efectuar en l?imprés corresponent, assenyalant el programa al qual s'imputa i adjuntant tots els justificants de les despeses ocasionades en i per la pròpia activitat, els quals hauran d'anar numerats i relacionats correlativament.  
3. Els justificants integrats en cada compte hauran de presentar-se:  
a) Relacionats i numerats correlativament, partint del número 1 de cada compte.  
b) Els justificants que continguen més d'un document, hauran de ser numerats també correlativament, partint del número 1 (en justificant número 1, documents 1/1, 1/2, etc.)  
c) Els comptes s'hauran de totalitzar integrant, en sumes parcials per programes, cadascun del justificants.  
ANNEX VI  
En/Na tresorer/a de l?entitat anomenada:  
CERTIFICA: Que les despeses ocasionades pel desenvolupament de l'activitat de promoció esportiva anomenada « » i orgatnizada per aquesta entitat durant les dates compreses entre el de de 1990 i el de de 1990, per a la qual fou sol·licitada subvenció, d'acord amb la normativa vigent per a 1990, en matèria de subvencions, són els que tot seguit es detallen:  
Perceptor (1) Concepte(2) Import/Ptes.  
 Total   
Que la despesa esmentada ha estat finançada amb les aportacions següents:   
Subvenció de la Diputació Provincial de: PTA  
Aportació de l?entitat PTA   
Participants PTA  
Altres (3) PTA   
Als efectes de tràmit de la subvenció, sol·licitem que aquesta s'ingresse al compte núm. del banc domiciliat a c/obert a nom d'aquesta entitat, per a la qual cosa autoritzem que es puguen canviar les dades que consten en el servei corresponent, si són diferents dels assenyalats.  
Els justificants originals es troben dipositats i custodiats en el domicilio d'aquesta entitat, a disposició de les comprovacions que pertoque.  
1 perquè conste als efectes de presentació davant l?organisme competent, sigue a a de de 19 .  
Vist i Plau El president  
Signatura i segell  
1) Haurà de relacionar-se nominalment tots els perceptors.  
2) S'hi corrrespondrà amb el pressupost presentat en el projecte inicial de la subvenció.  
3) Assenyalar altres col·laboradors (empreses, etc.)


Còpia Permalink ELI